Rasta Rasivhenge en Marius van der Westhuizen is as die skeidsregters aangewys vir Saterdag se Curriebeker-halfeindstryde, het die Suid-Afrikaanse Rugbyunie Woensdag in ’n nuusverklaring aangekondig.
Rasivhenge sal die fluitjie dra in die eerste halfeindstryd tussen die Bulle en Leeus op Loftus Versfeld in Pretoria, waarna Van der Westhuizen op Nuweland in Kaapstad aan die beurt gaan wees vir die kragmeting tussen die Westelike Provinsie en die Haaie.